CELEX: C2006/331/06
Language: sk
Date: 2006-12-30 00:00:00
Title: Vec C-413/04: Rozsudok Súdneho dvora (veľká komora) z  28. novembra 2006 – Európsky parlament/Rada Európskej únie (Smernica 2003/54/ES — Spoločné pravidlá pre vnútorný trh s elektrickou energiou — Smernica 2004/85/ES — Dočasné výnimky v prospech Estónska — Právny základ)

30.12.2006   
            
            
               SK
            
            
               Úradný vestník Európskej únie
            
            
               C 331/4
            
         Rozsudok Súdneho dvora (veľká komora) z 28. novembra 2006 – Európsky parlament/Rada Európskej únie
   (Vec C-413/04) (1)
   
   (Smernica 2003/54/ES - Spoločné pravidlá pre vnútorný trh s elektrickou energiou - Smernica 2004/85/ES - Dočasné výnimky v prospech Estónska - Právny základ)
   (2006/C 331/06)
   Jazyk konania: francúzština
   Účastníci konania
   
      Žalobca: Európsky parlament (v zastúpení: A. Baas a U. Rösslein, splnomocnení zástupcovia)
   
      Vedľajší účastník, ktorý v konaní podporuje žalobcu: Komisia Európskych spoločenstiev (v zastúpení: J. Sack a P. Van Nuffel, splnomocnení zástupcovia)
   
      Žalovaná: Rada Európskej únie (v zastúpení: A. Lopes Sabino a M. Bishop, splnomocnení zástupcovia)
   
      Vedľajší účastníci, ktorí v konaní podporujú žalovanú: Estónska republika (v zastúpení: L. Uibo, splnomconený zástupca), Poľská republika (v zastúpení: M. Węglarz, T. Nowakowski a T. Krawczyk, splnomocnení zástupcovia)
   Predmet veci
   Zrušenie smernice Rady 2004/85/ES z 28. júna 2004, ktorou sa mení a dopĺňa smernica Európskeho parlamentu a Rady 2003/54/ES, pokiaľ ide o dátum uplatňovania určitých ustanovení na Slovinsko (Ú. v. ES L 236, s. 10) – Právny základ
   Výrok rozsudku
   
               1.
            
            
               Smernica Rady 2004/85/ES z 28. júna 2004, ktorou sa mení a dopĺňa smernica Európskeho parlamentu a Rady 2003/54/ES, sa zrušuje v rozsahu, v akom v prospech Estónska stanovuje výnimku z uplatňovania článku 21 ods. 1 písm. b) a c) smernice Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92 trvajúcu po 31. decembri 2008, ako aj s ňou spojenú povinnosť zabezpečiť len čiastočné otvorenie trhu predstavujúce 35 % spotreby k 1. januáru 2009 a povinnosť každoročne Komisii oznamovať limitné hodnoty spotreby rozširujúce splnenie podmienok pre konečných spotrebiteľov.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Rada je povinná nahradiť trovy konania.
            
         
               4.
            
            
               Poľská republika, Estónska republika a Komisia znášajú svoje vlastné trovy konania.
            
         
      (1)  Ú. v. EÚ C 273, 6.11.2004.